id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms id id ms nl id eo id fr jv ms id id ms en en nl en en ms ms id id fi en ms id ms ms id id id ms id ms id id id id ms ms id id id id sl id id id tr ms id ms ms ms ms et ms ms ms id ms id ms id ms id id ms id id ms ms ms id ms id ms id id ms id id id id id hy hy hy de ms ms id az fr id fi ms en ms ms en en en en en en id id ms id id en id id jv ms id id it es id id en id ms ms ms ms ms ms
Mengandung Tapi Period, Bolehkah Ia Berlaku? - Hello Doktor
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Kehamilan • 27 hari
Hi, saya nak bertanya. Adakah normal jika dah 2 tahun ambil suntikan depo then period.. Saya period dalam 3 hari macam tu tapi tak bnyak.. Dan adakah ovulasi boleh berlaku sebab sejak saya period p
... Lihat Lebih Lagi
Zai Muhammad Bin Zaidi
Terima kasih kerana bertanyakan soalan. Suntikan depo boleh mengakibatkan kesan-kesan berikut:
Haid tidak teratur - tempoh haid yang lebih lama atau lebih pendek, haid yang lebih berat
... Lihat Lebih Lagi
Lihat 0 lagi kiriman
Semua komen ada di sini
"Tolong! Saya Positif Hamil, Tapi Ada Darah Seakan Period! Macam Mana Ni?" Ini Penjelasannya
Ditulis oleh Asyikin Md Isa Disemak pada 4 minggu lalu
Disemak secara perubatan oleh Dr. Joseph Tan
Membuat ujian kehamilan dan mendapat hasil positif, sudah tentu menjadi perkhabaran yang membahagiakan. Eh, nanti dulu, tetapi kenapa mengandung tapi keluar darah? Bolehkah kita mengandung tapi period?
Untuk mendapatkan lebih banyak info tentang Kehamilan, sila dapatkannya di sini.
Bolehkah mengandung tapi period?
Apabila seseorang individu wanita itu hamil, dia tidak akan melalui proses ovulasi. Keadaan ini sekali gus akan menghentikan kedatangan period. Ini kerana darah haid hanya akan keluar apabila seseorang individu itu tidak mengandung.
Kitaran haid berlaku untuk memudahkan proses kehamilan. hari pertama seseorang individu itu didatangi haid dan berakhir sebelum hari pertama untuk kitaran seterusnya.
Ovulasi pula adalah apabila ovari mengeluarkan ovum, ia berlaku pada pertengahan proses kitaran haid.
Ovum hanya dapat bertahan untuk tempoh 12 hingga 24 jam selepas proses ovulasi berlaku. Sekiranya sperma hadir dan berjaya menembusi serta bersenyawa dengan telur, maka ovum akan menempel pada dinding rahim; keadaan ini bermakna anda hamil.
Jika tiada persenyawaan berlaku, haid akan hadir dan badan akan meluruhkan lapisan rahim supaya ia boleh menghasilkan dinding rahim baru untuk kitaran haid yang seterusnya.
Jadi bagi menjawab persoalan, adakah boleh untuk anda mengandung tapi period? Jawapan paling tepat, adalah tidak.
Namun, terdapat beberapa keadaan yang menyebabkan mengandung tapi period.
Pendarahan yang berlaku pastinya mendatangkan kebimbangan kepada individu wanita yang sedang hamil. Tetapi sebenarnya, sesetengah pendarahan yang berlaku tidaklah membahayakan dan mungkin bersifat sementara.
Berikut adalah beberapa keadaan yang memungkinkan pendarahan untuk terjadi:
1. Waktu kitaran haid
Period atau darah haid yang muncul ketika anda disahkan hamil adalah kerana proses persenyawaan yang berlaku ketika seseorang individu wanita itu hampir period.
Umumnya, proses persenyawaan tidak akan berlaku sejurus selepas hubungan seks dilakukan.
Persenyawaan biasanya berlaku selepas beberapa hari hubungan intim antara pasangan dilakukan. Terdapat kemungkinan pada ketika telur berjaya disenyawakan adalah hari yang sepatutnya individu wanita tersebut didatangi haid.
Punca lain yang boleh mendasari sebab anda period tapi mengandung adalah disebabkan kadar hormon progesteron di dalam badan yang rendah.
Situasi ini mungkin berlaku apabila dinding rahim tidak begitu kukuh dan jatuh, akhirnya ia mengakibatkan terjadinya haid.
Adakalanya pendarahan juga boleh berlaku apabila anda melakukan hubungan seks ketika hamil dan darah yang keluar itu disangka sebagai period. Hal ini kerana perubahan permukaan serviks disebabkan oleh hormon anda.
Jangkitan kuman juga boleh menjadi antara penyebab mengapa anda mengandung tapi period. Jika keadaan ini berlaku, anda perlu mendapatkan rawatan segera kerana terdapat risiko kemudaratan yang boleh mengancam kandungan.
Sekiranya pendarahan berlaku dalam minggu ke-4 kehamilan dan ke atas, ia mungkin merupakan masalah kehamilan ektopik atau bahasa mudahnya, kehamilan di luar rahim.
Ia berlaku apabila tumbesaran janin berlaku di tiub fallopian. Semestinya ia merupakan satu keadaan yang boleh mengancam nyawa ibu.
Sekiranya kehamilan anda sudah melepasi tempoh minggu ke-24, namun berlaku pendarahan, ia mungkin petanda masalah serius. Anda disarankan untuk segera mendapatkan pemeriksaan dengan doktor pakar sakit puan.
Pendarahan yang berlaku mungkin disebabkan keadaan yang dipanggil placenta previa, iaitu uri terletak di bahagian bawah atau placenta abruption di mana uri terlepas dari dinding rahim.
Rawatan doktor jika mengandung tapi period
Seseorang individu wanita perlu mendapatkan pemeriksaan doktor jika mengalami beberapa simptom seperti:
Rasa kesakitan dan kekejangan
Pendarahan berat atau pembekuan darah
Kesakitan pada bahagian perut dan pelvis
Jika anda mengalami sebarang simptom yang disebutkan di atas atau berlaku pendarahan yang semakin teruk, anda harus segera berjumpa doktor.
Langkah pencegahan ketika hamil
Mengandung tapi period sudah tentu mendatangkan kegusaran pada setiap wanita. Namun terdapat beberapa langkah pencegahan yang boleh dilakukan demi menjaga kandungan anda, termasuklah :
Cara paling mudah untuk mengatasi daripada berlakunya pendarahan adalah dengan berhati-hati. Malahan ia merupakan satu langkah yang perlu sentiasa diamalkan sepanjang tempoh kehamilan.
Setiap individu wanita yang disahkan mengandung perlu mengikuti nasihat yang diberikan doktor dan sentiasa menjaga kesihatan diri dan juga bayi dalam kandungan. Jangan sekali-kali mengambil mudah mengenai kesihatan bayi dalam kandungan dan juga anda.
2. Stres ketika hamil
Kebanyakan individu beranggapan bahawa tempoh kehamilan adalah satu waktu yang membahagiakan. Mungkin juga, namun, ia tidak berlaku kepada setiap wanita yang hamil.
Adakalanya, tekanan disebabkan faktor sekeliling boleh menyebabkan berlakunya pendarahan. Sebaiknya anda perlu mengawal emosi dan elakkan daripada menjadi terlalu tertekan.
3. Pemeriksaan segera jika mengandung tapi period
Jika secara tiba-tiba anda mengalami pendarahan yang banyak serta diikuti dengan rasa sakit pada bahagian perut, ia mungkin satu perkara yang melibatkan situasi yang serius. Anda perlu segera mendapatkan rawatan dan pemeriksaan doktor.
Keadaan ini berlaku mungkin kerana uri berada pada bahagian bawah rahim atau uri tercabut daripada rahim dan memerlukan perhatian doktor.
Ketika anda disahkan hamil, penjagaan kesihatan kandungan adalah amat penting untuk menjamin proses tumbesaran janin yang baik dan sihat. Dalam masa yang sama, penjagaan ibu hamil juga tidak boleh diabaikan.Can You Still Have Your Period If You’re Pregnant?
Sekiranya pendarahan yang berlaku mendatangkan kegusaran kepada anda, dapatkanlah pemeriksaan doktor dengan segera. Jangan ambil mudah, okay?
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Gunakan kalkulator ini untuk menentukan tarikh akhir anda. Walau bagaimanapun, ini hanyalah anggaran semata-mata! Kebanyakan wanita akan melahirkan anak dalam masa seminggu sebelum atau selepas tarikh ini.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
https://www.mayoclinic.org/symptoms/bleeding-during-pregnancy/basics/definition/sym-20050636, Accessed on June 23, 2022
Bleeding During Pregnancy. https://www.acog.org/womens-health/faqs/bleeding-during-pregnancy, Accessed on June 23, 2022
Bleeding During Pregnancy – What‘s Normal? https://familydoctor.org/bleeding-pregnancy-whats-normal/, Accessed on June 23, 2022
Can You Still Have Your Period If You’re Pregnant?https://kidshealth.org/en/teens/period-pregnancy.html, Accessed on June 23, 2022
Can You Be Pregnant and Still Have a Period? https://flo.health/menstrual-cycle/health/period/can-you-be-pregnant-and-still-have-a-period, Accessed on June 23, 2022
UPT Positif Hamil TAPI Kantung Rahim Kosong? Ini Punca Sebenarnya, Ibu Jangan Bersedih Ya!
Macam Senggugut Tapi Tak Keluar Haid, Ini Sebab Hamil @ PMS? Kenali Bezanya!
Ditulis oleh Asyikin Md Isa Disemak pada 4 minggu lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.